সুখশান্তি ও সমৃদ্ধশালী সমাজ ও রাষ্ট্র গঠন করতে হলে উক্ত স্বতন্ত্র ব্যক্তিত্ব মানব সমূহকে(জনগণ) একক লক্ষ্য অর্জনে ঐক্যবদ্ধ হতে হয়।সমাজের অধিকাংশ মানুষ যখন কোন লক্ষ্য অর্জনে সক্রিয় ও সচেষ্ট হয়; তখন সে লক্ষ্য অর্জিত হয়। ১৯৭১ সালে বাংলাদেশের অধিকাংশ মানুষ স্বাধীনতা অর্জনের লক্ষ্যে ঐক্যবদ্ধ হয়েছিল। ফলে মুক্তিযুদ্ধের বিজয় ও স্বাধীনতা অর্জিত হয়েছিল। স্বাধীন বাংলাদেশ কেমন হবে সে লক্ষ্যও ১৯৭২ সালের সংবিধানে ১ম, ২য় ও ৩য় ভাগের অনুচ্ছেদ সমুহে লিপিবদ্ধ করা হয়েছিল; যাকে এক কথায় মুক্তিযুদ্ধের চেতনা বলা হয়।এই চেতনায় জনগণ ঐক্যমত হলেও কিছু বামপন্থী ও পাকিস্থান পন্থী রাজনীতিবিদ চেতনা বিরোধী ছিল এবং তারা স্বাধীনতার বিরোধীতা করে। দেশী বিদেশী ষড়যন্ত্রকারীদের সহায়তায় উক্ত ক্ষুদ্র অংশটি ১৯৭৫ সালে নৃশংস হত্যাকান্ডের মাধ্যমে ক্ষমতা দখল করে এবং দীর্ঘ সময় ক্ষমতায় থেকে মুক্তিযুদ্ধের চেতনাকে ধ্বংসের চেষ্টা করে। এই কাজে তারা ধর্মকে প্রধান অস্ত্র হিসেবে ব্যবহার করে।